ธปท.แฉอัตราค่าธรรมเนียมทุกแบงก์ให้ดูก่อนตัดสินใจใช้บริการ
ธปท.ประเดิมเปิดเผยข้อมูลอัตราการคิดค่าธรรมเนียมบริการทางการเงินของแต่ละธนาคารไว้ในเว็บไซด์ธปท.เริ่ม 1 ต.ค.นี้เป็นต้นไป เพื่อให้ลูกค้าผู้บริโภคเปรียบเทียบราคาได้ชัดๆ ก่อนตัดสินใจใช้บริการหรือไม่
1 ต.ค. 2553

ธปท.ประเดิมเปิดเผยข้อมูลอัตราการคิดค่าธรรมเนียมบริการทางการเงินของแต่ละธนาคารไว้ในเว็บไซด์ธปท.เริ่ม 1 ต.ค.นี้เป็นต้นไป เพื่อให้ลูกค้าผู้บริโภคเปรียบเทียบราคาได้ชัดๆ ก่อนตัดสินใจใช้บริการหรือไม่ 
ธนาคารแห่งประเทศไทย(ธปท.) ได้ทำการเผยแพร่ข้อมูลอัตราการคิดค่าธรรมเนียมบริการทางการเงินต่างๆ โดยเฉพาะบริการที่ลูกค้าผู้บริโภคใช้บริการบ่อย อาทิ การฝากเงิน ถอนเงิน โอนเงิน ผ่านตู้เอทีเอ็ม เป็นต้น ไว้ในเว็บไซด์ธปท. เริ่มตั้งแต่วันที่ 1 ต.ค.นี้เป็นต้นไป เพื่อเพิ่มช่องทางให้ลูกค้าสามารถเปรียบเทียบอัตราการบริการของธนาคารแต่ละแห่งได้ชัดเจน ก่อนจะเลือกใช้บริการ เพื่อความสะดวกให้ลูกค้าดูอัตราเปรียบเทียบได้จากเว็บไซด์ธปท.ที่เดียว
ทั้งนี้ ประชาชนผู้สนใจ สามารถเข้าดูข้อมูลได้ที่ www.bot.or.th ในหัวข้อ อัตราค่าธรรมเนียม  ซึ่งสามารถดูได้ในข่าวและกิจกรรมด้านขวามือของเว็บไซด์ หรือ ถ้าจะดูราคาเปรียบเทียบบริการเอทีเอ็มเป็นการเฉพาะสามารถดูได้ที่ http://www2.bot.or.th/feerate/internal.aspx?PageNo=6  ได้ทันที